# name
Literatura de canya i cordill (1687? - 1925)

# metadata.dc.contributor.author[].value
Universitat de Barcelona. CRAI Biblioteca de Lletres

# metadata.dc.description.abstract[].value
Aquest inventari recull tots el plecs que el Dr. Joaquín Marco va anar recollint per dur a terme l’estudi que va concloure com a tesi doctoral l’any 1972. Van des del segle XVII fins al segle XIX, essent aquests últims els més nombrosos. El més antic està datat al segle XVII, sense concretar-hi l’any. La data més antiga indicada als plecs és del 1680. Els més moderns estan datats a l’any 1890 i un altre al 1925, l’únic amb data indicada del segle XX. L’inventari inclou unes poques edicions modernes que són reproduccions de plecs dels anys seixanta del segle XX. Els documents anteriors a 1820 estaran custodiats pel CRAI Biblioteca de Reserva, però el CRAI Biblioteca de Lletres en tindrà una reproducció per conservar la unitat de la col·lecció.La classificació d’aquest material no resulta fàcil perquè es barregen temàtiques i gèneres. No existeix un límit clar entre una categoria i una altra. Alguns autors, com Caro Baroja, defensaven una classificació temàtica per aquest tipus de material. En el nostre cas, hem seguit el criteri que estableix el propi Dr. Joaquín Marco a la seva tesi doctoral. Ell defensava una classificació en dos grans blocs: literaris (romanços, romanç novel·lesc, cançons, cançons amoroses, cançons divertides, miracles…) i històrics (relacions, crims i successos, polítics, religiosos…). Es tracta d’una classificació molt àmplia que també ha pres en consideració el criteri de forma o de gènere pel que fa al bloc literari. No és fàcil perquè molts plecs contenen diferents composicions, temàtiques i formes.

# metadata.dc.rights[].value
cc-by (c) Universitat de Barcelona. CRAI Biblioteca de Lletres, 2021

# metadata.dc.source[].value
Inventaris de fons d'arxiu i de col·leccions especials (CRAI-UB)

# metadata.dc.subject.other[].value
Universitat de Barcelona. CRAI Biblioteca de Lletres

# metadata.dc.title[].value
Literatura de canya i cordill (1687? - 1925)

# metadata.dc.title.alternative[].value
Col·lecció de literatura de canya i de cordill dels segles XVII-XX de Joaquín Marco